ดัชนีดาวน์โจนส์ เพิ่มขึ้น 7.86 จุด
หุ้นสหรัฐปิดผสมในกรอบแคบๆ หลังผลแระกอบการบริษัทยักษ์ใหญ่ออกมาดี&nbsp; ขณะที่ราคาน้ำมันดิบ ร่วงลง 17 เซนต์
22 เม.ย. 2553

หุ้นสหรัฐปิดผสมในกรอบแคบๆ หลังผลแระกอบการบริษัทยักษ์ใหญ่ออกมาดี  ขณะที่ราคาน้ำมันดิบ ร่วงลง 17 เซนต์
ตลาดหุ้นสหรัฐ เมื่อวันพุธที่ 21 เม.ย. ดัชนีผันผวน ก่อนปิดตัวผสมผสาน ในกรอบแคบ ๆจากผลประกอบการไตรมาสแรกของบริษัทยักษ์ใหญ่ในสหรัฐ ที่ออกมาดีพอควร  ด้าน ราคาน้ำมันดิบ ร่วงลง 17 เซนต์ หลังรายงานสต็อกน้ำมันของสหรัฐ เหลืออยู่มากกว่าที่คาดการณ์เอาไว้ แสดงถึงอุปสงค์พลังงานอันอ่อนแอ ขณะที่ อุปทานเพิ่มมากขึ้น
ดัชนีดาวน์โจนส์ เพิ่มขึ้น 7.86 จุด หรือ 0.07 เปอร์เซ็นต์ ปิดที่ 11,124.92 จุด  แนสแด็ก เพิ่มขึ้น 4.30 จุด หรือ 0.17 เปอร์เซ็นต์ ปิดที่ 2,504.61 จุด เอสแอนด์พี ลดลง 1.24 จุด หรือ 0.10 เปอร์เซ็นต์ ปิดที่ 1,205.93 จุด
ด้าน ตลาดน้ำมันไนเม็กซ์ของสหรัฐฯ ราคาน้ำมันดิบ ชนิด ไลท์ สวีต ครูด งวดส่งมอบ เดือนมิถุนายน ลดลง 17 เซนต์ ปิดที่ 83.68 ดอลลาร์ต่อบาร์เรล ขณะที่ เบรนท์ ลอนดอน งวดส่งมอบเดือนเดียวกัน เพิ่มขึ้น 89 เซนต์ ปิดที่ 85.69  ดอลลาร์ต่อบาร์เรล
ขณะที่ ราคาทองคำตลาดโคเม็กซ์ งวดส่งมอบ เดือนพฤษภาคม เพิ่มขึ้น 9.60 ดอลลาร์สหรัฐ  ปิดที่ระดับ 1,148.20 ดอลลาร์ต่อออนซ์